Index - Külföld - Magyar uniós tisztviselő adhatott tanácsot a szakadár katalánoknak
2018.03.28. 14:16 Módosítva: 2018-03-28 14:16:18
Magas beosztású magyar uniós tisztviselő adott tanácsot a katalán szakadároknak azzal kapcsolatban, hogy az Európai Uniónak elfogadható módon tudják képviselni a függetlenség ügyét, írta az El Mundo spanyol napilap, hivatkozva katalán függetlenségpárti tisztviselők levelezésre, amelyet a spanyol csendőrség foglalt le.
Aragonés munkatársainak hangsúlyozta teljes egyetértését Székely Istvánnal, aki úgy vélte, a függetlenségi projektnek „van helye az Európai Unióban", de megfelelő érveket kellene használnia ahhoz, hogy „megszerezze a nagy uniós országok támogatását", és azt javasolta, hagyják el a „Spanyolország kifoszt minket" szlogent, mert az nem hihető, ellenben több lehetőséget látott a bírósági zaklatások üzenetének hangsúlyozásában.
Az Európai Bizottság egyik hivatalos szóvivője a spanyol napilapnak úgy kommentálta az értesülést, hogy Székely magántalálkozót folytatott Natalia Masszal, a gazdasági tanácsos elemzéssel foglalkozó csapatának főigazgatójával. Valamint a magyar tisztviselő nem emlékszik, hogy mondta a feltételezett észrevételeket, írja az MTI.
A szóvivő hangsúlyozta, hogy az Európai Bizottság álláspontja Katalóniáról jól ismert, nincs mit hozzátenniük. A testület nem támogatja a katalán függetlenségi törekvéseket.
Az El Mundo azt is írta, hogy Székely István, aki a Twitter-oldalán szimpátiaüzeneteket fogalmazott meg Katalónia felé, munkája során nem foglalkozik Spanyolországgal.